open-index/open-wikipedia-markdown huggingface dataset:
Wonderworld

**Wonderworld** είναι ο τίτλος του έβδομου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 1974 μέσω της δισκογραφικής εταιρείας «Bronze» στην Ευρώπη και της «Warner» στην Αμερική.
Το «*Wonderworld*» δέχτηκε πολύ μέτριες κριτικές και πλέον θεωρείται ένας από τους λιγότερο αναγνωρισμένους δίσκους του συγκροτήματος. Παρ' όλα αυτά, βραβεύθηκε ως ασημένιος δίσκος στη Μεγάλη Βρετανία, όπου οι πωλήσεις του ξεπέρασαν τα 60.000 αντίτυπα, ενώ ήταν το πέμπτο άλμπουμ των Uriah Heep, το οποίο ανέβηκε στο αμερικανικό Top-40.
Αυτός ήταν ο τελευταίος δίσκος του συγκροτήματος με τον μπασίστα Γκάρι Τέην στη σύνθεση τους, αφού απολύθηκε λίγους μήνες αργότερα, λόγω του εθισμού του στις ναρκωτικές ουσίες. Στις 8 Δεκεμβρίου 1975, βρέθηκε νεκρός από υπερβολική δόση ηρωίνης.

## Τραγούδια
1. **Wonderworld** *(Hensley)* - 4:29
2. **Suicidal Man** *(Box, Byron, Hensley, Thain, Kerslake)* - 3:38
3. **The Shadows and the Wind** *(Hensley)* - 4:27
4. **So Tired** *(Box, Byron, Hensley, Thain, Kerslake)* - 3:39
5. **The Easy Road** *(Hensley)* - 2:43
6. **Something or Nothing** *(Box, Hensley, Thain)* - 2:56
7. **I Won't Mind** *(Box, Byron, Hensley, Thain, Kerslake)* - 5:59
8. **We Got We** *(Box, Byron, Hensley, Thain, Kerslake)* - 3:39
9. **Dreams** *(Box, Byron, Hensley)* - 6:10

## Θέσεις τσαρτ
***Sweet Freedom*** *(άλμπουμ)*

***Επίσημη κυκλοφορία: [[Ιούνιος]] [[1974]]***

***Something or Nothing' *** *(σινγκλ)*

***Επίσημη κυκλοφορία: [[Ιούνιος]] [[1974]]***

## Μέλη των Uriah Heep
Το «***Wonderworld***» ηχογραφήθηκε από τους εξής μουσικούς:

**Ντέηβιντ Μπάιρον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Γκάρι Τέην** - *μπάσο*
**Λι Κέρσλεηκ** - *τύμπανα*

## Βραβεία
***Wonderworld*** *(άλμπουμ)*
Ηνωμένο Βασίλειο (*BPI Certification*): Ασημένιος

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/wonderworld-mw0000204175
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Αμερικανικά τσαρτ http://www.allmusic.com/album/wonderworld-mw0000204175/awards
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Something+Or+Nothing&cat=s http://norwegiancharts.com/showitem.asp?interpret=Uriah+Heep&titel=Wonderworld&cat=a
* Καναδικά τσαρτ https://web.archive.org/web/20121228014032/http://www.collectionscanada.gc.ca/rpm/028020-119.01-e.php
* Αυστριακά τσαρτ http://austriancharts.at/showitem.asp?interpret=Uriah+Heep&titel=Wonderworld&cat=a
* Δανέζικα τσαρτ http://danskehitlister.dk/?song_id=1884

Κατηγορία:Δισκογραφία των Uriah Heep
Κατηγορία:Άλμπουμ του 1974
Ενγκίν Ακγιουρέκ

Ο **Ενγκίν Ακγιουρέκ** (*Engin Akyürek*, 12 Οκτωβρίου 1981) είναι Τούρκος ηθοποιός.

## Βιογραφία
Ο Ακγιουρέκ γεννήθηκε στις 12 Οκτωβρίου του 1981 στην Άγκυρα της Τουρκίας. Ο πατέρας του είναι κυβερνητικός υπάλληλος και η μητέρα του νοικοκυρά. Έχει ένα μικρότερο αδερφό. Σπούδασε στο Πανεπιστήμιο της Άγκυρας Γλώσσες και Ιστορία. Το 2004, έλαβε μέρος σ' έναν τηλεοπτικό διαγωνισμό ταλέντων, στον οποίο κέρδισε, και έγινε η αιτία οι συντελεστές της τηλεοπτικής σειράς Τα σύνορα της αγάπης (2004-2007) να τον επιλέξουν για να του δώσουν ένα ρόλο. Στη συνέχεια ακολούθησαν πολλές σειρές που τον ανέδειξαν έναν από τους πιο ταλαντούχους Τούρκους ηθοποιούς.

## Φιλμογραφία

### Κινηματογράφος

### Τηλεόραση

## Παραπομπές


Κατηγορία:Τούρκοι ηθοποιοί
High and Mighty

**High and Mighty** είναι ο τίτλος του ένατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Ιούνιο του 1976 μέσω της δισκογραφικής εταιρείας "Bronze" στην Ευρώπη και της "Warner Bros." στην Αμερική.
Η εμπορική επιτυχία του δίσκου ήταν πολύ χαμηλή σε σύγκριση με τον προκάτοχο του, "*[[Return to Fantasy]]*", αφού δεν κατάφερε να μπει στα πρώτα πενήντα άλμπουμ της Μεγάλης Βρετανίας και τα πρώτα εκατό του Billboard στις Ηνωμένες Πολιτείες. Ανάλογες ήταν οι πωλήσεις του "*High and Mighty*" και στα υπόλοιπα ευρωπαϊκά κράτη, με χαρακτηριστικό παράδειγμα το ότι ήταν ο πρώτος δίσκος των Uriah Heep ο οποίος δεν ανέβηκε στο Top-10 της Φινλανδίας.
Αυτό ήταν το τελευταίο άλμπουμ του συγκροτήματος στον οποίο συμμετείχε ο τραγουδιστής Ντέηβιντ Μπάιρον και ο μπασίστας Τζον Γουέτον, αφού αντικαταστάθηκαν από τους Τζον Λότον και Τρέβορ Μπόλντερ, αντίστοιχα.

## Τραγούδια
1. **One Way or Another** *(Hensley)* - 4:37
2. **Weep in Silence** *(Hensley, Wetton)* - 5:09
3. **Misty Eyes** *(Hensley)* - 4:15
4. **Midnight** *(Hensley)* - 5:40
5. **Can't Keep a Good Band Down** *(Hensley)* - 3:40
6. **Woman of the World** *(Hensley)* - 3:10
7. **Footprints in the Snow** *(Hensley, Wetton)* - 3:56
8. **Can't Stop Singing** *(Hensley)* - 3:15
9. **Make a Little Love** *(Hensley)* - 3:24
10. **Confession** *(Hensley)* - 2:14

## Θέσεις τσαρτ
***High and Mighty*** *(άλμπουμ)*

***Επίσημη κυκλοφορία: [[Ιούνιος]] [[1976]]***

## Μέλη των Uriah Heep
Το "***High and Mighty***" ηχογραφήθηκε από τους εξής μουσικούς:

**Ντέηβιντ Μπάιρον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Τζον Γουέτον** - *μπάσο*
**Λι Κέρσλεηκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/high-and-mighty-mw0000311870
* Βρετανικά τσαρτ https://web.archive.org/web/20130407234047/http://chartarchive.org/a/uriah+heep
* Αμερικανικά τσαρτ http://www.allmusic.com/album/high-and-mighty-mw0000311870/awards
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=High+And+Mighty&cat=a
* Ολλανδικά τσαρτ http://dutchcharts.nl/showitem.asp?interpret=Uriah+Heep&titel=High+And+Mighty&cat=a
* Σουηδικά τσαρτ http://swedishcharts.com/showitem.asp?interpret=Uriah+Heep&titel=High+And+Mighty&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1976
Γ.Σ. Μεσσήνης

Ο **Γυμναστικός Σύλλογος Μεσσήνης** είναι ελληνικό αθλητικό σωματείο που δραστηριοποιείται στην κωμόπολη της Μεσσήνης, στη Μεσσηνία, όπου και βρίσκεται η έδρα του, το Κλειστό Γυμναστήριο Μεσσήνης. Επίσημο έτος ιδρυσής του είναι το 1984, το έμβλημά του κοσμεί ένας ταύρος και αγωνίζεται με χρώματα το μαύρο και το κίτρινο. Διατηρεί τμήματα Καλαθοσφαίρισης Ανδρών για αθλητές όλων των ηλικιακών βαθμίδων.

## Τμήμα καλαθοσφαίρισης ανδρών
### Ιστορική αναδρομή
Ο σύλλογος της Μεσσήνης την αγωνιστική περίοδο 2001-02 κατέκτησε το Πρωτάθλημα της Α' Κατηγορίας Ανδρών της Ε.ΚΑ.Σ.ΚΕ.ΝΟ.Π., λαμβάνοντας το δικαίωμα συμμετοχής για πρώτη φορά στη Γ' Εθνική Κατηγορία. Έτσι, την περίοδο 2002-03, αγωνίστηκε για πρώτη φορά σε εθνικό επίπεδο, καταλαμβάνοντας την 14η θέση στην τελική βαθμολογία του ομίλου του.

Η κακή αυτή επίδοση οδήγησε την ομάδα και πάλι στο τοπικό πρωτάθλημα, το οποίο, όμως, κατέκτησε εκ νέου την περίοδο 2003-04. Κατά συνέπεια, συμμετείχε και πάλι στη Γ' Εθνική την περίοδο 2004-05, όπου και κατάλαβε ξανά τη 14η θέση με μόλις δύο νίκες στο ενεργητικό της.

Ο σύλλογος διαθέτει μία επιπλέον συμμετοχή στη Γ' Εθνικής, κατά την αγωνιστική περίοδο 2007-08, οπότε και τερμάτισε και πάλι στην τελευταία θέση του βαθμολογικού πίνακα.

Την περίοδο 2011-12, στα πλαίσια του Πρωταθλήματος της Α' Κατηγορίας Ανδρών της Ε.ΚΑ.Σ.ΚΕ.ΝΟ.Π. ισοβάθμισε στην 7η και 8η θέση με τον Σ.Α.Κ. Άτλαντα. Την επόμενη χρονιά, 2012-13, συνέλεξε 20 νίκες και 2 ήττες και η βελτιωμένη αυτή επίδοση προσέφερε στην ομάδα ένα ακόμη Πρωτάθλημα και ένα νέο εισιτήριο στη Γ' Εθνική.

Κατά την αγωνιστική περίοδο, 2013-14, o Γ.Σ. Μεσσήνης διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Νότου. Έχοντας συγκεντρώσει 4 νίκες και 20 ήττες, κατέλαβε τη 13η και τελευταία θέση της τελικής βαθμολογίας γνωρίζοντας τον υποβιβασμό.

## Παραπομπές


Κατηγορία:Αθλητικοί σύλλογοι Μεσσηνίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Ιδρύσεις αθλητικών συλλόγων το 1984
Κατηγορία:Ιδρύσεις ομάδων καλαθοσφαίρισης το 1984
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.Σ.ΠΕ.Π.
Γκωτιέ Α΄ ντε Ροζιέρ

Ο **Γκωτιέ ντε Ροζιέρ** , (Gauthier de Rosières) το όνομα εξελληνίστηκε σε **Γιλτιάρης ή Γαρτιέρης ντε Ροζήερες ή Ροζιέρης**. Ήταν Γάλλος ιππότης και σταυροφόρος , βαρώνος της Άκοβας στο Πριγκιπάτο της Αχαΐας. Η οικογενειά του ήταν κύριοι της περιοχής *Franche-Comté* στη Γαλλία, μέλη της οικογενειά του ήταν κόμητες του Τουρίνου. 

Είχε πάρει μέρος στη Δ΄ Σταυροφορία και στην πολιορκία και πτώση της Κωνσταντινούπολης στον φράγκικο σταυροφορικό στρατό. Αναφέρεται ότι ο Γκιωτιέ ήταν αυτός που κατά τη λεηλασία της πόλης έκλεψε τη κάρα του Άγιου Ακίνδυνου και την μετέφερε στη Γαλλία.

Σύμφωνα με το χρονικό του Μορέως όταν ο Γουλιέλμος Σαμπλίτης μετά την κατάκτηση της Πελοποννήσου το 1209 τη χώρισε σε φέουδα, τους πιο πιστούς ιππότες του του έδωσε βαρωνίες και στους υπόλοιπους τιμάρια. Στον Γκωτιέ ντε Ροζιέρ έδωσε στην περιοχή της Αρκαδίας κυρίως 24 τιμάρια. Μάλιστα ήταν πρώτος ιππότης που του έδωσε βαρωνία με τιμάρια.

Ο Ροζιέρ έχτισε κάστρο, Ματαγκριφόν (Mata-Grifon) το ονόμασε και σήμερα είναι γνωστό σαν Κάστρο της Άκοβας. Ήταν παντρεμένος με άγνώστου ονόματος γυναίκα και απέκτησε μαζί της γιο που τον ονόμασε επίσης Γκωτιέ που ήταν κληρονόμος και διάδοχος του στη βαρωνία.

## Πηγές
* Το Χρονικόν του Μωρέως
* Chroniques greco-romanes/ par Charles Hopf. -- Berlin : Weidmann, 1873.
* Latin Lordships in Greece, ανακτήθηκε 4 Μαρτίου 2013
* Juan Fernández de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)

## Παραπομπές


Κατηγορία:Βαρωνία της Άκοβας
Κατηγορία:Βαρώνοι του Πριγκιπάτου της Αχαΐας
Κατηγορία:Γάλλοι Σταυροφόροι
Γεώργιος Κανουπάκης

Ο **Γεώργιος Κανουπάκης** (Ιεράπετρα, 12 Μαΐου 1894 - Αθήνα, 25 Νοεμβρίου 1974) ήταν Έλληνας στρατιωτικός, ο οποίος υπηρέτησε ως Δήμαρχος Ιεράπετρας από τις 16 Μαρτίου 1961 ως τις 16 Φεβρουαρίου 1972. Ήταν μέλος του Προοδευτικού Δημοκρατικού Κόμματος. Στη βιβλιογραφία το επώνυμό του απαντάται και ως **Κανούπης** (από το ενετικό kanuto

Κατηγορία:Έλληνες αξιωματικοί του Στρατού Ξηράς
Κατηγορία:Δήμαρχοι Ιεράπετρας
Basto

Ο **Basto** (γεννημένος ως **Τζεφ Μάρτενς** στις 8 Ιανουαρίου 1985) είναι Βέλγος μουσικός και DJ εξειδικευμένος στην electro house μουσική και μέλος στην δισκογραφική εταιρεία ARS. Είναι επίσης γνωστός με διάφορα άλλα ψευδώνυμα όπως τα Bitch Boys, Candyman, Dirty Bunch, DJ Basik, Jin Sonic, Kings of Porn και Lazy Jay.

## Μουσική Καριέρα
Ξεκίνησε να ασχολείται ως DJ το 2005, γνωρίζοντας επιτυχία σε τοπικό επίπεδο στο Βέλγιο και την Ολλανδία μέσω του "Rock With You" (2005) και μιας συνεργασίας λίγο αργότερα με τον Πέτερ Λουτς (Peter Luts) στο "On My Own" (2008). Ήταν με το "Gregory's Theme" (2011) που ο Basto γνώρισε την επιτυχία και στα γαλλικά charts. Το κομμάτι ήταν αρχικά γραμμένο υπό συμφωνική μορφή, ως φόρος τιμής στον φανταστικό χαρακτήρα που είχε υποδυθεί ο Hugh Laurie, τον Gregory House, ενώ μετατράπηκε στην συνέχεια σε ένα dance μουσικό κομμάτι από τον Basto. Έπειτα από αρκετά επιτυχημένα *remixes* καταξιωμένων καλλιτεχνών, όπως οι Κάιλι Μινόγκ, Moby και Ζάντερ φαν Ντορν (Sander van Doorn), έγινε παγκοσμίως γνωστός μέσω της dance μουσικής του επιτυχίας, "Again and Again" το 2011. Ο Basto! προτίμησε εκείνη την περίοδο να εγκαταλείψει το θαυμαστικό που περιλαμβανόταν στο καλλιτεχνικό του όνομα για το Basto. Η πιο γνωστή πρόσφατη δουλειά του είναι η παραγωγή της επιτυχίας της Αμερικανίδας ράπερ Azealia Banks, "212" στο οποίο εμφανίζεται ως 'Lazy Jay'. Παρήγαγε επίσης τον μουσικό τίτλο Scream & Shout από τον will.i.am και την Britney Spears το 2012.

## Δισκογραφία

### Singles

## Παραπομπές


## Εξωτερικοί σύνδεσμοι

*Επίσημη Ιστοσελίδα
*Facebook
*Myspace
*Twitter
*Discogs

Κατηγορία:Βέλγοι DJs
Κατηγορία:Βέλγοι μουσικοί
Κατηγορία:Basto
Μπάαρλε-Νάσσαου

Το **Μπάαρλε-Νάσσαου** (ολλανδικά Baarle-Nassau) είναι δήμος και πόλη της Ολλανδίας στα Ολλανδο-Βελγικά σύνορα και πιο συγκεκριμένα στην επαρχία της Βόρειας Βραβάντης. Το 2007 κατοικούνταν από 6.668 μόνιμους κατοίκους και έχει έκταση 76,30 χλμ2.

## Σύνορα με το Μπάαρλε-Χέρτογκ
Το ιδιότυπο χαρακτηριστικό της πόλης είναι τα εξαιρετικά περίπλοκα σύνορα που τη χωρίζουν από το έτερο «αντίπαλο δέος», τη Βελγική πόλη Μπάαρλε-Χέρτογκ. Αμφότερα είναι περίκλειστα και αποσπασμένα εδάφη της Ολλανδίας και του Βελγίου αντίστοιχα, ενώ ορισμένα εδάφη είναι *διπλά περίκλειστα*, εξκλάβια εντός ενκλαβίων. Το Μπάαρλε-Νάσσαου αποτελείται από 26 ξεχωριστά κομμάτια γης, το μεγαλύτερο από τα οποία ονομάζεται *Ζόντεράιχεν* και βρίσκεται βόρεια της βελγικής πόλης Μέρκσπλας. Από την άλλη, το Βέλγιο έχει 22 εξκλάβια σε ολλανδικό έδαφος και ακόμη 3 πάνω στα σύνορα, ενώ οκτώ ολλανδικά εξκλάβια βρίσκονται εντός των βελγικών αποσπασμένων εδαφών. Το μικρότερο βελγικό εξκλάβιο, με κωδική ονομασία H22, μετρά ακριβώς 2.636 μ2.

Η περιπλοκότητα της ιδιαίτερης αυτής κατάστασης οφείλεται εν πολλοίς σε εξίσου περίπλοκες και συναθροιζόμενες συμφωνίες, αγοραπωλησίες, ανταλλαγές εδαφών κλπ μεταξύ των Λόρδων της Μπρέντα και των Δουκών της Βραβάντης, μια ιστορία που ανάγεται στα χρόνια του Μεσαίωνα. Με τη Συνθήκη του Μάαστριχτ (1843), ένα μεγάλο μέρος αυτής της παραδοξότητας τακτοποιήθηκε, χωρίς ωστόσο να διευθετηθεί η κατάσταση πλήρως.

Στις μέρες μας, οι κάτοικοι των δύο κοινοτήτων συμβιώνουν αρμονικά, εστιάζοντας στην τουριστική εκμετάλλευση της ιδιαίτερης οριογραμμής, η οποία είναι εμφανής στους δρόμους καθώς σηματοδοτείται με σιδερένια διαχωριστικά. Ο διαχωρισμός είναι εξίσου εμφανής στην αριθμοδότηση των σπιτιών, καθώς τα πλακίδια με τους αριθμούς είναι διαφορετικά για κάθε χώρα, ενώ επικουρικά συμβάλλει και η προσθήκη της αντίστοιχης σημαίας.

## Παραπομπές


## Εξωτερικοί σύνδεσμοι

*Επίσημη ιστοσελίδα του Μπάαρλε-Νάσσαου
*Επίσημη ιστοσελίδα του Μπάαρλε-Χέρτογκ
*Τοπογραφικοί χάρτες με τα περιγράμματα των ενκλαβίων
*Φωτοφραφία του H-22, το μικρότερο ενκλάβιο του Μπάαρλε-Χέρτογκ
*Η ιστορία των Μπάαρλε-Νάσσαου και Μπάαρλε-Χέρτογκ
*Φωτογραφικό υλικό από τις δύο πόλεις
*Τουριστικός οδηγός στα Ολλανδικά για τις δύο πόλεις 
*Φωτογραφικό υλικό αφιερωμένο στις συνοριακές παραδοξότητες της πόλης

Κατηγορία:Εξκλάβια
Κατηγορία:Ενκλάβια
Κατηγορία:Πόλεις της Ολλανδίας
Κατηγορία:Βόρεια Βραβάντη
Live at Shepperton '74

Το **Live at Shepperton '74** είναι ζωντανά ηχογραφημένο άλμπουμ του χαρντ ροκ συγκροτήματος Uriah Heep, το οποίο κυκλοφόρησε το 1986 μέσω της εταιρείας "Bronze Records".
Το συγκεκριμένο άλμπουμ ηχογραφήθηκε το Μάρτιο του 1974 στα Shepperton Film Studios για την τηλεοπτική εκπομπή "Don Kirschner's Rock Concert". Οι μουσικοί οι οποίοι παίζουν στη συγκεκριμένη συναυλία προέρχονται από την έκτη γραμμή μελών του συγκροτήματος, η οποία είχε κυκλοφορήσει το επιτυχημένο "*[[The Magician's Birthday]]*" ένα χρόνο νωρίτερα, ενώ βρισκόταν στην περιοδεία για την προώθηση του "*[[Sweet Freedom]]*" όταν εμφανίστηκαν στο Shepperton.
Στις 12 Ιανουαρίου 1999 κυκλοφόρησε η έκδοση του "*Live at Shepperton '74*" σε μορφή CD, με τρία επιπλέον κομμάτια, τα "*Sweet Freedom*", μία δεύτερη εκτέλεση του "*Stealin' *" και τα out-takes της ηχογράφησης.

## Τραγούδια
1. **Easy Livin' ** *(Hensley)* - 2:57
2. **So Tired** *(Box, Byron, Hensley, Thain, Kerslake)* - 3:58
3. **I Won't Mind** *(Box, Byron, Hensley, Thain, Kerslake)* - 5:41
4. **Something or Nothing** *(Box, Hensley, Thain)* - 2:51
5. **Stealin' ** *(Hensley)* - 4:42
6. **Love Machine** *(Box, Byron, Hensley)* - 2:16
7. **The Easy Road** *(Hensley)* - 2:43
8. **Rock 'n' Roll Medley** - 5:52

## Μέλη των Uriah Heep
Το "***Live at Shepperton '74***" ηχογραφήθηκε από τους εξής μουσικούς:

**Ντέηβιντ Μπάιρον** - *φωνητικά*
**[[Μικ Μποξ]]** - *κιθάρα*
**Κεν Χένσλεϊ** - *πλήκτρα*
**Γκάρι Τέην** - *μπάσο*
**Λι Κέρσλεηκ** - *τύμπανα*

## Πηγές
* Allmusic review http://www.allmusic.com/album/live-at-shepperton-74-mw0000039068
* Heep files http://heepfiles.info/lalb/74.htm 
* Uriah Heep Gig list 1974 http://www.uriah-heep.com/newa/gigs1974c.php

Κατηγορία:Δισκογραφία των Uriah Heep
Κατηγορία:Άλμπουμ του 1986
Booba

Ο **Booba**, στο κανονικό του όνομα **Ελί Γιαφά** (Élie Yaffa), επίσης γνωστός με το καλλιτεχνικό του όνομα **Kopp**, είναι Γάλλος ράπερ γεννημένος στις 9 Δεκεμβρίου 1976 στο Σέβρες. Είναι μέλος του 92I, μιας κολεκτίβας γαλλικού ραπ της οποίας υπήρξε και ο ιδρυτής, στην οποία είναι ενταγμένοι ράπερ προερχόμενοι από τα Ω-ντε-Σεν, όπως οι Mala και Bram's (ο τελευταίος σκοτώθηκε στις 21 Μαΐου 2011). Δημιούργησε τη δική του μάρκα *streetwear* με την ονομασία Ünkut. Είναι σήμερα η γαλλική εταιρεία ένδυσης *streetwear* με τις μεγαλύτερες πωλήσεις στη Γαλλία.

Μετά από περισσότερα από 18 χρόνια καριέρας, ο Booba παραμένει ένας από τους διασημότερους γαλλόφωνους ράπερ. Είναι σήμερα ο κάτοχος του ρεκόρ νόμιμου ηλεκτρονικού κατεβάσματος στη Γαλλία εμπρός από τον Christophe Maé. Είναι επίσης ο πρώτος Γάλλος *solo* ράπερ που να γεμίσει με κόσμο το *[[Palais Omnisports de Paris-Bercy]]* χωρίς απολύτως καμία βοήθεια από τα ΜΜΕ. Κατάφερε αρχικώς να γίνει γνωστός χάρη στο συγκρότημα Lunatic, το οποίο δημιούργησε με τον στενό του φίλο Ali που καταγόταν από το Ισί-λε-Μουλινώ, όπου η επιτυχία προήρθε τόσο από τις κριτικές όσο και από την αποδοχή του κοινού. Ο δίσκος *[[Mauvais œil (δίσκος)|Mauvais œil]]* μπήκε στην ιστορία του γαλλικού ραπ γινόμενος χρυσός. Επρόκειτο, πράγματι, για την πρώτη ανεξάρτητη δισκογραφική κυκλοφορία που πετύχαινε κάτι τέτοιο.

Ο Booba έχει πουλήσει περισσότερα από ένα εκατομμύριο αντίτυπα δίσκων του, ενώ έχει παραγάγει συνολικά έξι. Ο πρώτος, με την ονομασία *[[Temps mort (δίσκος)|Temps mort]]*, εκδόθηκε το 2002. Το 2004 κυκλοφόρησε το mixtape, *[[Autopsie Vol. 1]]*. Ένας πέμπτος δίσκος, με την ονομασία *[[Lunatic]]*, κυκλοφόρησε στις 22 Νοεμβρίου 2010, με τον τίτλου του να προέρχεται από το παλιό συγκρότημα του Booba. Ο δίσκος αναδείχτηκε χρυσός από την πρώτη κιόλας βδομάδα κυκλοφορίας του και είναι σήμερα διπλός πλατινένιος. Στις 26 Νοεμβρίου 2012, ο Booba εξέδωσε έναν νέο δίσκο με την ονομασία *[[Futur (δίσκος)|Futur]]* ο οποίος έγινε χρυσός σε διάστημα μόλις μιας βδομάδας πουλώντας περισσότερα από 51.000 αντίτυπα, καθιστώντας το ως το καλύτερο ξεκίνημα πωλήσεων σε όλη την καριέρα του ράπερ. Έσπασε επίσης το γαλλικό ρεκόρ αριθμού διαδικτυακών πωλήσεων δίσκων, ανεξαρτήτως μουσικού είδους, στο iTunes με περισσότερα από 17.000 αντίτυπα σε μία μόλις βδομάδα, ρεκόρ το οποίο έχουν ξεπεράσει σήμερα οι Daft Punk.

## Δισκογραφία

;Studio Albums
* 2002 : *[[Temps mort (δίσκος)|Temps mort]]*
* 2004 : *[[Panthéon (δίσκος)|Panthéon]]*
* 2006 : *[[Ouest Side]]*
* 2008 : *[[0.9]]*
* 2010 : *[[Lunatic (δίσκος)|Lunatic]]*
* 2012 : *[[Futur (δίσκος)|Futur]]*
* 2015 : D.U.C
* 2015 : Nero nemesis
;Mixtapes
* 2005 : *[[Autopsie Vol. 1]]*
* 2007 : *[[Autopsie Vol. 2]]*
* 2009 : *[[Autopsie Vol. 3]]*
* 2011 : *[[Autopsie Vol. 4]]*

## Παραπομπές


## Εξωτερικοί σύνδεσμοι
* Επίσημη Ιστοσελίδα
* Επίσημη Ιστοσελίδα της Ünkut 

Κατηγορία:Γάλλοι ράπερ
Κατηγορία:Γάλλοι τραγουδιστές
Κατάλογος δημάρχων Ιεράπετρας

thumb|Το Δημαρχείο Ιεράπετρας σήμερα.
Ο Δήμαρχος ως πρόσωπο κατά τα πρώτα χρόνια (μέσα 19ου αιώνα- αρχές 20ού αιώνα) είχε περισσότερες αρμοδιότητες από τους σημερινούς δημάρχους και θεωρούνταν μεγάλη προσωπικότητα ("Persona Grata"). Κατά την περίοδο της Τουρκοκρατίας στην επαρχία Ιεράπετρας υπήρχαν 4 δήμοι, ο καθένας με το δικό του δήμαρχο:
*Δήμος Ιεράπετρας (προηγούμενη ονομασία: Ιεραπέτρου). Υποβιβάστηκε σε κοινότητα μετά το τέλος της δημαρχίας Παπαστεφανίδη.
*Δήμος Καβουσίου
*Δήμος Κάτω Χωρίου
*Δήμος Μαλλών

Εκτός από τους δημάρχους, στα χωριά του κάθε δήμου αξιωματούχοι ήταν οι δημογέροντες. Στα παλαιότερα χρόνια οι δήμαρχοι είχαν μεγαλύτερο κύρος και περισσότερες εξουσίες από ότι στη σημερινή εποχή. Στον κατάλογο που ακολουθεί, αναφέρονται και ορισμένοι γνωστοί πρόεδροι της Κοινότητας Ιεράπετρας.

## Δήμαρχοι Ιεράπετρας
thumb|Το παλαιό κτήριο του Δημαρχείου της Ιεράπετρας

## Σημειώσεις και παραπομπές


## Βιβλιογραφία
*Γ. Μαρκόπουλος, *Γεράπετρος και Γεραπετρίτες*, έκδοση Μορφωτικής Στέγης Ιεράπετρας, 2002, σελ. 161-67
*Ν. Τζώρτζης, *Τα Οδωνυμικά της Ιεράπετρας*, Δήμος Ιεράπετρας, β΄ έκδοση, 2002, σελ. 47-51.

Κατηγορία:Δήμαρχοι Ιεράπετρας
Ιεραπετρας
Πανεπιστήμιο της Μηχανικής και Τεχνολογίας, Λαχώρη

Το **Πανεπιστήμιο της Μηχανικής και Τεχνολογίας** στη Λαχώρη είναι το αρχαιότερο πανεπιστήμιο μηχανικής στο Πακιστάν που ειδικεύεται σε μαθήματα επιστημών, τεχνολογίας, μηχανικής και μαθηματικών (ΕΤΜΜ).

Ιδρύθηκε το 1921 ως Κολλέγιο Μηχανικής Μακλάγκαν, παίρνοντάς το όνομά του από τον Έντουαρντ Ντάγκλας Μακλάγκαν. Το 1932, το σχολείο έγινε συνδεδεμένο κολλέγιο του πανεπιστημίου του Παντζάμπ και άρχισε να προσφέρει προπτυχιακά πτυχία για τη μηχανική. Το 1962, χορηγήθηκε στο πανεπιστήμιο ένας χάρτης και μετονομάστηκε σε Πανεπιστήμιο Μηχανικών του Δυτικού Πακιστάν. Το 1972, το πανεπιστήμιο μετονομάστηκε σε UET. Το 1975 ίδρυσε μια δεύτερη πανεπιστημιούπολη στη Ταξίλα, η οποία το 1998 κατέστη ανεξάρτητο πανεπιστήμιο.

Το πανεπιστήμιο, με βάση στοιχεία για το 2016, έχει μια σχολή 881 ατόμων με 257 με διδακτορικά. Έχει συνολικά 9.385 προπτυχιακούς και 1.708 μεταπτυχιακούς φοιτητές. Έχει ισχυρή συνεργασία με το πανεπιστήμιο της Νότιας Καρολίνας, το Πανεπιστήμιο του Μάντσεστερ και το Πανεπιστήμιο της Βασίλισσας Μαίρης και έχει πραγματοποιήσει έρευνα χρηματοδοτούμενη από την Huawei, την Cavium Networks, την Microsoft και τη MontaVista. Είναι ένα από τα υψηλότερα κατατασσόμενα πανεπιστήμια στο Πακιστάν, με την εσωτερική κατάταξη να το τοποθετεί ως την πέμπτη καλύτερη σχολή μηχανικών στο Πακιστάν, ενώ η QS World Rankings τοποθετώντας το UET ως 701ο στον κόσμο κάθε χρόνο μεταξύ των ετών 2013 και 2016. Επίσης κατατάσσεται 200ή στην Ασία από την ίδια δημοσίευση το 2018. Το 2018 οι κατατάξεις QS για το πανεπιστήμιο έδειξαν μια υποβάθμιση από την 701η θέση στη σειρά 801-1000. Εν τω μεταξύ, στη κατάταξη των πανεπιστημίων της Ασίας βρίσκεται σήμερα στη 200ή θέση.

## Παραπομπές


Κατηγορία:Πανεπιστήμια στο Πακιστάν
Νίκος Λαμπαδάρης

Ο **Νίκος Λαμπαδάρης** (10 Νοεμβρίου 1951 - 10 Νοεμβρίου 2010) ήταν Έλληνας πολιτικός,  βουλευτής Ξάνθης από το 1993 ως το 2000 με το ΠΑΣΟΚ.

## Σπουδές
Γεννήθηκε στο Εράσμιο Ξάνθης. Σπούδασε φυσικοθεραπεία στο πανεπιστήμιο της Ρώμης και εργάστηκε ως φυσικοθεραπευτής στην Ξάνθη.

## Πολιτική καριέρα
Οργανώθηκε στα κοινά από τα φοιτητικά του χρόνια. Εξελέγη για πρώτη φορά βουλευτής με το ΠΑΣΟΚ στις εκλογές που έγιναν στις 10 Οκτωβρίου 1993. Κέρδισε νέα θητεία ως βουλευτής Ξάνθης έπειτα από τη νίκη του κόμματός του στις εκλογές που έγιναν το Σεπτέμβριο του 1996. Στις εκλογές του Απριλίου του 2000 απέτυχε να επανεκλεγεί. Τον Οκτώβριο του 2002 κατήλθε ως ανεξάρτητος στις δημοτικές εκλογές στο Δήμο Τοπείρου, χωρίς όμως επιτυχία.

## Θάνατος
Ο Λαμπαδάρης πέθανε στην Ξάνθη από οξύ έμφραγμα του μυοκαρδίου, ανήμερα των γενεθλίων του, το 2010. Με τη σύζυγό του, Αριστέα Θεοδωράκη, απέκτησε 1 γιο και 1 κόρη.

## Παραπομπές


Κατηγορία:Βουλευτές Ξάνθης
Κατηγορία:Βουλευτές εκλεγμένοι με το ΠΑΣΟΚ
Νικόλαος Κορφιωτάκης

Ο **Νικόλαος Κορφιωτάκης** (1792 - 20 Αυγούστου 1850) ήταν Έλληνας αγωνιστής του 1821 και πολιτικός, ο οποίος χρημάτισε μεταξύ άλλων υπουργός Εκκλησιαστικών του ελεύθερου ελληνικού κράτους. Μετά την απελευθέρωση χρημάτισε ταμίας και ελεγκτής στο υπουργείο Οικονομικών. 

Εξελέγη βουλευτής Λακεδαίμονος στις εκλογές του 1847 και στις εκλογές του 1850. Υπήρξε συνεργάτης του Κωλέττη, στην κυβέρνηση του οποίου, αλλά κσι στη συνέχειά της, την Κυβέρνηση Κίτσου Τζαβέλλα υπηρέτησε ως υπουργός Οικονομικών από τις 26 Απριλίου 1847 ως τις 20 Μαρτίου 1848. 
Στις 4 Αυγούστου 1849 διορίστηκε υπουργός εκκλησιαστικών στην κυβέρνηση Κριεζή. Επί υπουργίας του Κορφιωτάκη υπογράφηκε ο συνοδικός τόμος, που καθόριζε το Αυτοκέφαλο της Εκκλησίας της Ελλάδας από το Οικουμενικό Πατριαρχείο (1850).

Ο Κορφιωτάκης δολοφονήθηκε (όντας εν ενεργεία βουλευτής μετά την επανεκλογή του το 1850), από έναν Μανιάτη με το όνομα Ζυγούρης. 

## Πηγές
*Βιογραφικά στοιχεία, με πληροφορίες από την εγκυκλοπαίδεια "Δομή",  ανάκτηση 16-3-2013.

## Παραπομπές


Κατηγορία:Βουλευτές Λακεδαίμονος
Κατηγορία:Έλληνες υπουργοί Οικονομικών
Κατηγορία:Έλληνες υπουργοί Εκκλησιαστικών
Θεόδωρος Κατσίκης

Ο **Θεόδωρος Κατσίκης** (25 Μαρτίου 1936 - 15 Μαρτίου 2013) ήταν Έλληνας πολιτικός από την Καρδίτσα. Χρημάτισε βουλευτής (1990-2007) της ΝΔ και της ΔΗΑΝΑ.

## Πολιτική καριέρα
Γεννήθηκε στην Καρυά Καρδίτσας και ήταν πτυχιούχος πολιτικών επιστημών από το Πάντειο Πανεπιστήμιο. Στις αρχές της δεκαετίας του 1960 εντάχθηκε στην νεολαία της ΕΡΕ και εν συνεχεία στη ΝΔ. Στις κοινοτικές εκλογές του 1975 εξελέγη πρόεδρος της κοινότητας Γλυκών Νερών στην Αττική. 

Έπειτα από 15 χρόνια παρουσίας, αποχώρησε από τη ΝΔ και εντάχθηκε στη ΔΗΑΝΑ του Κωστή Στεφανόπουλου, με την οποία εξελέγη βουλευτής υπολοίπου Αττικής στις εκλογές του 1990. Στις εκλογές εκείνες υπήρχε δυστοκία, καθώς η  ΝΔ είχε καταλάβει 150 έδρες. Ωστόσο, η μοναδική έδρα της ΔΗΑΝΑ συνετέλεσε στην αποσόβηση πολιτικής κρίσης, καθώς ο Κατσίκης ήταν ο 151ος βουλευτής της κυβέρνησης. 

Τρεις μήνες μετά την εκλογική του επιτυχία με τη ΔΗΑΝΑ, ο Κατσίκης επανεντάχθηκε στη ΝΔ στις 19 Ιουλίου 1990, για να παραιτηθεί το Νοέμβριο του 2003, οπότε κατέστη ανεξάρτητος βουλευτής. Μετά το 1990, ο Κατσίκης επανεξελέγη βουλευτής στο υπόλοιπο Αττικής στις εκλογές του 1993, 1996, 2000 και του 2004.

## Παραίτηση από τη Νέα Δημοκρατία
Το 2003 βρέθηκε στο επίκεντρο έντονης κριτικής καθώς ο γιος του Σόλωνας συνελήφθη από την Ελληνική αστυνομία δύο φορές για χρήση ναρκωτικών, οδήγηση χωρίς νόμιμο δίπλωμα, αλλά και παράνομη κατακράτηση. Συγκεκριμένα, ο Σόλωνας βρέθηκε από την αστυνομία στο βουλευτικό αυτοκίνητο του πατέρα του χωρίς δίπλωμα και με δύο φίλους του να καπνίζουν Ινδική κάνναβη. Ο Σόλωνας συνελήφθη για δεύτερη φορά μέσα στο ίδιο έτος, όταν μαζί με φίλους του έκλεψαν αστυνομικό εξοπλισμό και έστησαν αστυνομικό μπλόκο στην οδό Μεσογείων όπου πραγματοποιούσαν παράνομους ελέγχους αλκοτέστ υποδυόμενοι αστυνομικούς της ΕΥΠ. Εναντίον του ασκήθηκε ποινική δίωξη και στις δύο περιπτώσεις για αντιποίηση επαγγέλματος και απειλή, παράνομη κατακράτηση, ενώ κατηγορήθηκε και για παράνομη οπλοκατοχή. Με απόφαση του Πλημμελειοδικείου Αθηνών καταδικάστηκε σε φυλάκιση πέντε μηνών με τριετή αναστολή, αλλά τελικώς αθωώθηκε καθώς δεν στοιχειοθετήθηκε η αντιποίηση αρχής.

Στις 13 Νοεμβρίου ο Θεόδωρος Κατσίκης ανακοίνωσε την οριστική του παραίτηση από το κόμμα της Νέας Δημοκρατίας και ανεξαρτητοποιήθηκε.

## Προσωπική ζωή
Με τη σύζυγό του, Σοφία Γεωργιοπούλου, απέκτησαν 4 κόρες και 2 γιους.

## Παραπομπές


## Πηγές
*in.gr, Πέθανε ο βουλευτής Θεόδωρος Κατσίκης, 16-3-2013.
*Η θητεία του Κατσίκη στη Βουλή, δικτυακός τόπος Βουλής των Ελλήνων, ανάκτηση 16-3-2013.

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τη ΔΗΑΝΑ
Κατηγορία:Βουλευτές Αττικής
Κατηγορία:Βουλευτές Υπολοίπου Αττικής
Τηλεκλείδης

Ο **Τηλεκλείδης** ήταν κωμικός ποιητής του 5ου αιώνα π.Χ. που έδρασε στην Αθήνα. Από τα έργα του σώζονται μόνο αποσπάσματα ενώ διακωμωδεί όλους τους σύγχρονούς του, περιλαμβανομένου και του Περικλή. Χαρακτηριστικό απόσπασμα από τους *Αμφικτύονες* αυτό που αναφέρει κριθαρένια καρβέλια να φιλονικούν με το σταρένιο ψωμί, για την τιμή να γίνουν τροφή των ανθρώπων, περιγράφοντας μια ουτοπική κοινωνία χωρίς δούλους. Τα έργα του Τηλεκλείδη, που έχουν σωθεί σε αποσπάσματα, είναι:

**Αμφικτύονες*
**Αψευδείς*
**Ησίοδοι*
**Πρυτάνεις*
**Στερροί*
**Ευμενίδες*

## Παραπομπές


## Πηγές
**Πάπυρος Λαρούς Μπριτάνικα*, τόμος 57, σελίδα 216.

## Εξωτερικοί σύνδεσμοι
*https://web.archive.org/web/20080527154045/http://www.ancientlibrary.com/smith-bio/3321.html

Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Παλαιάς Κωμωδίας
Ιάκωβος Μαχαιράς

Ο **Ιάκωβος Μαχαιράς** (αρχικό επώνυμο: Στιβακτάκης, πολεμικό όνομα: καπετάν Γιακουμής, Ανατολή Λασιθίου, 1835- Μάρτιος 1928) ήταν Κρητικός αγωνιστής και οπλαρχηγός από την Ιεράπετρα, πρωτοπαλίκαρο του Λακέρδα. Ανέπτυξε πλούσια επαναστατική δράση και έλαβε μέρος στις κρητικές επαναστάσεις του 1866-69, του 1878, του 1889 και του 1896-97.

## Αγωνιστική δράση
Ο Ιάκωβος Μαχαιράς συνεργάστηκε με τον καπετάν Λακέρδα και διακρίθηκε στη μάχη που έγινε στις 20-30 Μαΐου 1867 στο Οροπέδιο Λασιθίου. Το Μάιο του 1868 διορίστηκε πεντηκόνταρχος από το Γενικό Αρχηγείο των 6 ανατολικότερων επαρχιών της Κρήτης, σε αναγνώριση της προσφοράς του. Το 1878 ορίστηκε οπλαρχηγός  και την ίδια χρονιά πολέμησε στις μάχες της Κεφάλας και της Μακρυλιάς. Το 1889 έλαβε μέρος σε αρκετές μάχες εναντίον των Τούρκων και το 1897 διακρίθηκε κατά την πολιορκία του φρουρίου της Ιεράπετρας, όπου είχαν εγκλειστεί οι Τούρκοι. Κατά τις συγκρούσεις ο καπετάν Γιακουμής τραυματίστηκε. Αργότερα και μαζί με τον οπλαρχηγό Νικόλαο Βασαρμίδη (πέθανε το 1957) σκότωσε τον Τούρκο τρομοκράτη Πιταβότυρο.   Το 1909 ο Μαχαιράς είχε ήδη καταταχθεί στην Α΄ Τάξη των αγωνιστών,  από την "Προς Κατάταξιν των Αγωνιστών Επιτροπεία".

## Θάνατος
Ο οπλαρχηγός Ιάκωβος Μαχαιράς πέθανε σε ηλικία 93 ετών και κηδεύτηκε δημοσία δαπάνη. Σε τηλεγράφημα με ημερομηνία 19 Μαρτίου 1928 με αποστολέα το Νομάρχη Λασιθίου Ζέρβα και παραλήπτη την κοινότητα Ανατολής, αναφέρεται "Παρακαλώ να κατατεθεί εκ μέρους της Γενικής Διοικήσεως Κρήτης στέφανος επί σορού αποβιώσαντος αγωνιστού Ιακώβου Μαχαιρά".

Ο Δήμος Ιεράπετρας τίμησε τον οπλαρχηγό δίνοντας το όνομά του σε πλατεία της παλιάς πόλης, εκεί όπου βρίσκεται η εκκλησία του Αγίου Νικολάου.

## Παιδιά
Ο Μαχαιράς απέκτησε με τη γυναίκα του Πελαγία 3 αγόρια: το Δημήτρη, τον Ιωάννη και το Νικόλαο τα οποία ονομάζονταν αντίστοιχα: Μαχαιροδημήτρης / Γιακουμοδημήτρης, Μαχαιρογιάννης / Γιακουμογιαννης, Μαχαιρονικολής / Γιακουμονικολής και μία κόρη, Μαρία η οποία ονομαζόταν Γιακουμομαρία.

## Πηγές
*Φαρσάρη Εμμανουήλ, *Ανατολή Ιεράπετρας- Σπουδαίο πνευματικό κέντρο επί Βενετοκρατίας Σημαντική επαναστατική εστία επί Τουρκοκρατίας Τεκμήρια Ιστορίας*, Έκδοση Πολιτιστικού και Φυσιολατρικού Συλλόγου Ανατολής Ιεράπετρας, Ιεράπετρα 2008.
*εφημερίδα Ανατολή, *Ο Ν. Λασιθίου διαμέσου των αιώνων*, φ. 8561, 19/4/1979.

## Παραπομπές


Κατηγορία:Κρητικοί οπλαρχηγοί
Γιαννάκης Γιολδάσης

Ο **Ιωάννης "Γιαννάκης" Γιολδάσης** ήταν οπλαρχηγός και πολιτικός της επανάστασης του 1821 από την Ευρυτανία.

Γιος του Γεωργίου, αδελφός του ήταν ο επίσης αγωνιστής του 21 Ζαχαρίας, ήταν παντρεμένος δύο φορές κι είχε παιδιά τον Γεωργούλα τον Κωνσταντάκη, τον Νικόλαο και τον Σπυρίδων. 

Πήρε μέρος στην Μάχη του Κεφαλόβρυσου με δικό του στρατιωτικό σώμα αποτελούμενο από 150 άντρες, στην Μάχη της Καλιακούδας και σε πολλές άλλες μάχες στη Ρούμελη. Το 1823 προήχθει σε στρατηγό.

Πληρεξούσιος Καρπενησίου στην Ε' Εθνοσυνέλευση 1832, στη Δ' κατ' επανάληψη Εθνική των Ελλήνων συνέλευση (1831-1832) και στη Δ' κατά συνέχειαν Εθνική των Ελλήνων Συνέλευση του 1832 και αργότερα έγινε γερουσιαστής. Πέθανε στις 23 Οκτωβρίου 1851

## Αναφορές


Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Αγωνιστές του 1821
Βενέδικτος του Αλάτρι

Ο **Βενέδικτος του Αλάτρι** (ιταλικά : *Benedetto d'Alatri*), γνωστός στη ελληνική βιβλιογραφία και σαν **Μπενέτος** ή **Μπενεδέτος**, ήταν Λατίνος Αρχιεπίσκοπος της Πάτρας και βαρώνος της Εκκλησιαστικής βαρωνίας της Πάτρας την περίοδο 1273-1295 μ.Χ. καταγόμενος από το Αλάτρι της Ιταλίας.

Ο Βενέδικτος ήταν αρχικά ψάλτης στην εκκλησία της Αγίας Παρασκευής της Πάτρας όταν μετά τον θάνατο του αρχιεπίσκοπου *Γωφρίδου* εκλέχτηκε από τους λατίνους κληρικούς της πόλης αρχιεπίσκοπος. Μετά τον θάνατο του πρίγκιπα Γουλιέλμου και λόγω ότι δεν είχε αρσενικό απόγονο διορίσθηκε επιτροπή να εκτελέσουν τη διαθήκη του. Την επιτροπή αποτελούσαν ο Βενέδικτος και ο επίσκοπος Μεθώνης, οι οποίοι μοίρασαν τη περιουσία του όπως όριζε η διαθήκη του.

Το 1278 στη συνέλευση που έγινε στη Γλαρέντζα για την υποδοχή του βάϊλου Γαλερανού μίλησε εκ μέρους όλων των υπολοίπων βαρώνων. Το ελληνικό Χρονικό του Μορέως αναφέρει ότι "τον εκλέξανε οι υπόλοιποι φλαμπουραίοι, καβαλαραίοι κι αρχιερείς". Στη ομιλία του είπε ότι όφειλε ο ίδιος ο νέος πρίγκιπας, ο Κάρολος του Ανζού, να εμφανιστεί στη συνέλευση να του ορκιστούν πίστη κι όχι να στείλει εκπρόσωπο δείχνοντας ότι δεν τον αποδέχεται. Τέλος αφού επικράτησε η άποψη των περισσοτέρων παρευρισκόμενων αποδέχτηκε τον Βάϊλο κι έγινε η ορκωμοσία.

## Παραπομπές


## Πηγές
* Στέφανος Θωμόπουλος, *[http://anemi.lib.uoc.gr/metadata/f/3/d/metadata-8a89e99bdd91cd019dbdee33f150c829_1273059345.tkl Ιστορία της πόλεως Πατρών από αρχαιοτάτων χρόνων μέχρι του 1821]*, Εκ της βασιλικής τυπογραφίας Νικολάου Γ. Ιγγλέση, Εν Αθήναις 1888
* Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873. -- xlviii, 538 p. : fold. geneal. tables
* Το Χρονικόν του Μωρέως

Κατηγορία:Λατίνοι Αρχιεπίσκοποι Πάτρας
Κατηγορία:Αρχεπισκοπική Λατινική Βαρωνία της Πάτρας
Κατηγορία:Βαρώνοι του Πριγκιπάτου της Αχαΐας
Αναστάσης Αναγνώστου Λιδωρίκης

Ο **Αναστάσης Αναγνώστου Λιδωρίκης** ή **Λοιδωρίκης** ή **Αναστάσιος Αναγνώστου Λιδωρίκι** ή **Λοιδορίκης** ή **Αναστάσιος Λοιδορικίου** (Παλαιοκάτουνο 1797 – 31 Δεκεμβρίου 1845) ήταν πολιτικός κατά τη διάρκεια της ελληνικής επανάστασης καθώς και στα αμέσως επόμενα χρόνια.

Ήταν γος του κοτζαμπάση Αναγνώστη Λιδωρίκη και αδελφός του Παναγιώτη. Μικρός στάλθηκε στα Γιάννενα και φοίτησε κοντά στον λόγιο Αθανάσιο Ψαλίδα, αργότερα έγινε σύμβουλος του Αλή Πασά που τον έκανε "Μουρχουδάρη". Μυήθηκε στην Φιλική Εταιρεία και επέστρεψε στο Λιδωρίκη όπου βοήθησε στις ετοιμασίες της επανάστασης.

Ήταν πληρεξούσιος Λιδωρικίου στην Α' Εθνοσυνέλευση Επιδαύρου το 1821-22, μέλος του Βουλευτικού, στη Γ' Εθνοσυνέλευση Ερμιόνης το 1827, στη Δ' Εθνοσυνέλευση Άργους το 1829, στη Δ' κατ' επανάληψη Εθνική των Ελλήνων συνέλευση το 1831-32 και στη Δ' κατά συνέχειαν Εθνική των Ελλήνων Συνέλευση το 1832, καθώς και στην Γ’ Σεπτεμβρίου εν Αθήναις Εθνική των Ελλήνων Συνέλευση.

Ήταν διοικητής της ανατολικής Ελλάδας, ιδρυτικό μέλος της Φιλεκπαιδευτικής Εταιρείας, επί Όθωνος διορίσθηκε διοικητής Καρύταινας και έπειτα διοικητής της Λιβαδειάς .

Πέθανε εν ενεργεία γερουσιαστής στις 31 Δεκεμβρίου 1845.

## Αναφορές


Κατηγορία:Έλληνες πληρεξούσιοι
Κατηγορία:Έλληνες γερουσιαστές
Κατηγορία:Έλληνες μέλη της Φιλικής Εταιρείας
Αναστασης
Γούσιος (αποσαφήνιση)

Με το επώνυμο **Γούσιος** μπορεί να αναφέρονται:

* Γεώργιος Γούσιος (1843 - 1898), Έλληνας αγωνιστής των ελληνικών επαναστάσεων στα τέλη του 19ου αιώνα.
* Θεόδωρος Γούσιος, Έλληνας προεστός και πληρεξούσιος Ασπροπόταμου.
* Ιγνάτιος Γούσιος, Έλληνας ιεράρχης, επίσκοπος Γορτύνης.
* Νικόλαος Γούσιος, Έλληνας στρατιωτικός και μακεδονομάχος.

Κατηγορία:Ελληνικά επώνυμα
Τουμπά Μπουγιουκουστούν

Η **Χατιτζέ Τουμπά Μπουγιουκουστούν** (, 5 Ιουλίου 1982) είναι Τούρκισσα ηθοποιός και μοντέλο.

## Βιογραφία
Γεννήθηκε στις 5 Ιουλίου 1982  στην Κωνσταντινούπολη. Αποφοίτησε από το ιδιωτικό λύκειο Doguş και έπειτα σπούδασε σχέδιο μόδας και σκηνογραφία στο πανεπιστήμιο Mimar Sinan. Η υποκριτική μπήκε στη ζωή της κατά τη διάρκεια των σπουδών της, όταν αφού συμμετείχε σαν μοντέλο σε πολλές διαφημίσεις, την "ανακάλυψε" η Tomris Giritlioğlu. Από τότε έχει συμμετάσχει σε αρκετές σειρές αλλά και σε κινηματογραφικές ταινίες. Σημαντικότερος της ρόλος είναι αυτός της Asi στην ομότιτλη τηλεοπτική σειρά παραγωγής της Giritlioğlu, αφού η σειρά προβλήθηκε σε περισσότερες από 60 χώρες. Ιδιαίτερα δημοφιλές πρότυπο ομορφιάς στις Αραβικές και Μουσουλμανικές χώρες, μετά από την προβολή του Asi η Τουμπά αποτελεί το κεντρικό πρόσωπο της εταιρίας Pantene στη Μέση Ανατολή, στο Αζερμπαϊτζάν και στο Πακιστάν, ενώ συμμετέχει συνεχώς σε διαφημίσεις και φωτογραφήσεις στις συγκεκριμένες χώρες.

## Προσωπική ζωή
Το 2007, στα γυρίσματα της σειράς «Asi», γνώρισε τον ηθοποιό Ονούρ Σαϊλάκ αλλά έγιναν ζευγάρι το 2010, όταν συνεργάστηκαν ξανά, στη σειρά «Gönülçelen». Το 2011 παντρεύτηκαν στο Παρίσι και στις 19 Ιανουαρίου 2012 απέκτησαν τις δίδυμες κόρες τους, Μάγια και Τοπράκ. Το 2017 ανακοίνωσαν τον χωρισμό τους. 

## Καριέρα

### Τηλεόραση

### διαφημιστικά σποτ

### Διαδίκτυο

### Κινηματογράφος
 

## Βραβεύσεις

## Παραπομπές


Μπουγιουκουστούν Τούμπα
Πήτερ Γκόλμπι

Ο **Πητερ (Πητ) Γκόλμπι** (*αγγλ. Peter Goalby*) είναι Άγγλος τραγουδιστής και κιθαρίστας, γνωστός για τη συνεργασία του με το χαρντ ροκ συγκρότημα Uriah Heep στα μέσα της δεκαετίας του '80.

## Μουσική καριέρα
Ο Γκόλμπι ξεκίνησε την καριέρα του στη μουσική από το συγκρότημα των Fable, κυκλοφορώντας μαζί τους τo ομώνυμο άλμπουμ με το σινγκλ "*See My Face*", το 1973. Την επόμενη χρονιά αποχώρησε για να ξεκινήσει την προσωπική του καριέρα ηχογραφώντας τα σινγκλ "*Ain't it Funny*" και "*You are Day, You are Night*", το 1975. Το 1978, εντάχθηκε στο συγκρότημα των Trapeze ηχογραφώντας μαζί τους το δίσκο "*[[Hold On (άλμπουμ)|Hold On]]*", ενώ το 1981 κυκλοφόρησαν το ζωντανά ηχογραφημένο "*[[Live in Texas: Dead Armadillos]]*".

Ο Γκόλμπι αποχώρησε από τους Trapeze για να συνεχίσει στους Uriah Heep στα τέλη του 1981, συγκρότημα για το οποίο είχε περάσει μία αποτυχημένη οντισιόν, το 1979. Το Μάρτιο του 1982 κυκλοφόρησαν το δίσκο "*[[Abominog]]*", για τον οποίο έλαβαν πολύ θετικές κριτικές και ανέβηκαν στο Billboard Hot-100 των Ηνωμένων Πολιτειών για πρώτη φορά μετά το 1975. Ακολούθησαν τα "*[[Head First]]*" (1983) και "*[[Equator]]*" (1985) πριν αποχωρήσει από το συγκρότημα, το Νοέμβριο του 1985.

Ο Γκόλμπι δημιούργησε το προσωπικό του συγκρότημα με την ονομασία Peter Goalby's Perfect Stranger και ηχογράφησε το σινγκλ "*I Don't Wanna Fight*", το 1988. Το 1991 συμμετείχε στο τραγούδι "*Radio Wall of Sound*" των Slade (#21 στη Μεγάλη Βρετανία) και την επόμενη χρονιά έπαιξε κιθάρα στο δίσκο "*Man with a Vision*" του Τζον Παρ.

## Δισκογραφία

## Παραπομπές

## Πηγές
* 12 - Uriah Heep
* Peter Goalby | Credits | AllMusic

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Άγγλοι τραγουδιστές
Μπέρτραμ Ράμσεϋ

Ο **Σερ Μπέρτραμ Ράμσεϋ** (*Sir Bertram Ramsay*, 20 Ιανουαρίου 1883 - 2 Ιανουαρίου 1945) ήταν Βρετανός ναύαρχος του Β΄ Παγκοσμίου Πολέμου που διακρίθηκε ιδιαίτερα στις αμφίβιες επιχειρήσεις.

## Βιογραφικά στοιχεία

Ο Ράμσεϋ γεννήθηκε στις 20 Ιανουαρίου του 1883 στο Λονδίνο. Μετά τις εγκύκλιες σπουδές του ακολούθησε στρατιωτικό επάγγελμα όπου το 1898 εντάχθηκε στο Βασιλικό Ναυτικό όπου και άρχισε να εξελίσσεται. Στη διάρκεια του Α΄ Π.Π. υπηρέτησε σε περιπολικό σκάφος στο Στενό της Μάγχης επιτηρώντας τις ακτές του Βελγίου.

Λίγο πριν το ξέσπασμα του Β΄ Π.Π. ο Μπ Ράμσεϋ είχε αποστρατευτεί με τον τίτλο του επιτελάρχη του μητροπολιτικού στόλου. Με το ξέσπασμα του πολέμου ο Ουίνστον Τσώρτσιλ τον ανακάλεσε στην ενεργό υπηρεσία όταν και προάχθηκε σε υποναύαρχο και τοποθετήθηκε στη Ναυτική Διοίκηση του Ντόβερ αναλαμβάνοντας τον ανθυποβρυχιακό πόλεμο στη περιοχή. οργανώνοντας σχετικές αποστολές. Κατά την επιχείρηση της εκκένωσης της Δουνκέρκης, που έφερε την κωδική ονομασία "επιχείρηση Δυναμό" ο Ράμσεϋ ανέλαβε την διοίκηση της όλης επιχείρησης διασώζοντας περίπου 340.000 Βρετανούς αλλά και Γάλλους στρατιώτες που είχαν παγιδευτεί από τις προελαύνουσες γερμανικές δυνάμεις. Η επιχείρησε που σχεδιάστηκε και ολοκληρώθηκε σε εννέα ημέρες στέφθηκε με επιτυχία με την θαυμαστή βέβαια βοήθεια του βρετανικού λαού που έσπευσε να βοηθήσει με οποιοδήποτε κατάλληλο μέσο. Για την επιτυχία του αυτή χρίστηκε ιππότης του Λουτρού.

Ακολούθως συμμετείχε στην μεγάλη διασυμμαχική αποβατική επιχείρηση που πραγματοποιήθηκε στη ΒΔ. Αφρική και που έφερε την κωδική ονομασία "επιχείρηση Πυρσός. Κατά την επιχείρηση αυτή που είχε αρχικά προγραμματιστεί να γίνει στα παράλια της Βόρειας Ευρώπης με την κωδική ονομασία "επιχείρηση Αρκαδία" και που τελικά πραγματοποιήθηκε στα παράλια της Β. Αφρικής είχε αναλάβει αναπληρωτής διοικητής υπό τον Άντριου Κάνινγκαμ. Στη δε έτερη επιτυχή απόβαση που ακολούθησε στη Σικελία τον Ιούλιο του 1943 είχε αναλάβει διοικητής των ανατολικών ναυτικών δυνάμεων.

Στις 27 Απριλίου του 1944 προάχθηκε σε ναύαρχο και τον ίδιο χρόνο διορίστηκε αρχηγός των συμμαχικών ναυτικών δυνάμεων όπου και ανέλαβε τη διεύθυνση στην απόβαση της Νορμανδίας στις 6 Ιουνίου του 1944. Δυστυχώς όμως έξι μήνες αργότερα, στις 2 Ιανουαρίου του 1945 ο Ράμσεϋ κατά την μετάβασή του στις Βρυξέλλες προς συνάντηση με τον στρατηγό Μπέρναρντ Μοντγκόμερυ βρήκε τραγικό θάνατο, καθώς το αεροσκάφος στο οποίο επέβαινε συνετρίβη κατά την απογείωσή του στο αεροδρόμιο της Τουλούζ λε Νομπλ κοντά στο Παρίσι. Τάφηκε στο Σαιν-Ζερμαίν-αν-Λε.

## Διακρίσεις
Ο Μπ. Ράμσεϋ είχε τιμηθεί με πολλές διακρίσεις και παράσημα, σημαντικότερα των οποίων ήταν:
* Ιππότης Διοικητής του λουτρού (KCB) - 1940 
* Ιππότης Διοικητής της βρετανικής αυτοκρατορίας (KBE)
* Μέλος του Τάγματος Royal Victorian (MVO)
* τον Ταξιάρχη της Λεγεώνας της Τιμής
* Αρχηγός της Λεγεώνας της Τιμής (Ηνωμένες Πολιτείες), για την επιτυχή διοίκηση των επιχειρήσεων εισβολής στην Νορμανδία
* Παράσημο του Ushakov , Α΄ τάξης (ΕΣΣΔ) - 1944

## Παραπομπές


## Πηγές
* Εγκυκλοπαίδεια Πάπυρος Larousse Britannica τομ.51ος, σελ.272.

Κατηγορία:Άγγλοι ναύαρχοι
Firefly

**Firefly** είναι ο τίτλος του δέκατου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Φεβρουάριο του 1977 μέσω της δισκογραφικής εταιρείας "Bronze" στην Ευρώπη και της "Warner Bros." στην Αμερική.
Αυτό ήταν το πρώτο άλμπουμ του συγκροτήματος με τον τραγουδιστή Τζον Λότον και τον μπασίστα Τρέβορ Μπόλντερ στη σύνθεση τους. Ο Μπόλντερ παραμένει στους Uriah Heep μέχρι σήμερα, με εξαίρεση την περίοδο 1982-1983 όπου είχε αντικατασταθεί από τον Μπομπ Ντέισλι.
Η εμπορική επιτυχία του "*Firefly*" ήταν μηδαμινή στην πατρίδα τους, αφού ήταν το πρώτο τους άλμπουμ το οποίο δεν κατάφερε να μπει στα τσαρτ, πορεία ανάλογη με αυτήν που ακολούθησε στις Ηνωμένες Πολιτείες φτάνοντας, μόλις στο # 166. Παρ' όλα αυτά, γνώρισε επιτυχία σε αρκετές ευρωπαϊκές χώρες ανεβαίνοντας στο Top-20 των γερμανικών τσαρτ, όπου σημείωσε αξιόλογη πορεία και το δεύτερο σινγκλ του δίσκου, "*Sympathy*".

## Τραγούδια
1. **The Hanging Tree** *(Hensley, Williams)* - 3:40
2. **Been Away too Long** *(Hensley)* - 5:03
3. **Who Needs Me** *(Kerslake)* - 3:39
4. **Wise Man** *(Hensley)* - 4:40
5. **Do You Know** *(Hensley)* - 3:12
6. **Rollin' On** *(Hensley)* - 6:21
7. **Sympathy** *(Hensley)* - 4:44
8. **Firefly** *(Hensley)* - 6:21

## Θέσεις τσαρτ
***Firefly*** *(άλμπουμ)*

***Επίσημη κυκλοφορία: [[Φεβρουάριος]] [[1977]]***

***Sympathy*** *(σινγκλ)*

***Επίσημη κυκλοφορία: [[Φεβρουάριος]] [[1977]]***

## Μέλη των Uriah Heep
Το "***Firefly***" ηχογραφήθηκε από τους εξής μουσικούς:
**Τζον Λότον** - *φωνητικά*
**Μικ Μποξ** - *κιθάρα*
**Κεν Χένσλεϊ** - *πλήκτρα*
**Τρέβορ Μπόλντερ** - *μπάσο*
**Λι Κέρσλεηκ** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/firefly-mw0000311292
* Αμερικανικά τσαρτ http://www.allmusic.com/album/firefly-mw0000311292/awards
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=Firefly&cat=a
* Ολλανδικά τσαρτ http://dutchcharts.nl/showitem.asp?interpret=Uriah+Heep&titel=Firefly&cat=a
* Σουηδικά τσαρτ http://swedishcharts.com/showitem.asp?interpret=Uriah+Heep&titel=Firefly&cat=a

Κατηγορία:Δισκογραφία των Uriah Heep
Κατηγορία:Άλμπουμ του 1977
Δοσίθεος Παναγιωτίδης

Ο **Δοσίθεος Παναγιωτίδης** (1762–1842) επίσκοπος Λιτζάς και Αγράφων, ήταν θρησκευτικός, στρατιωτικός και πολιτικός ηγέτης κατά την ελληνική επανάσταση.

Καταγόταν από τους Σοφάδες της Καρδίτσας. Ο Δοσίθεος σπούδασε στη σχολή της Αγίας Τριάδας και του Καρπενησίου και στη συνέχεια είχε τη θέση του πρωτοσύγκελου της επαρχίας. Το θρόνο του επισκόπου Λιτζάς και Αγράφων ανέλαβε το 1793, όταν αντικατέστησε τον τότε επίσκοπο Διονύσιο τον Λαρισαίο (επίσκοπος μεταξύ 1766-1793). Κατά την επανάσταση πήρε μέρος σε πολλές μάχες (Καρπενήσι, Μεγάλο Χωριό, Καλιακούδα, Καγκέλια κλπ.) και πολέμησε μαζί με τον Καραϊσκάκη. Πήρε μέρος στην Α' Εθνοσυνέλευση Επιδαύρου το 1821, καθώς και στην Β' Εθνοσυνέλευση Άστρους το 1823 ως εκπρόσωπος Καρπενησίου και Βλαχοχωρίων, όταν τον εξέλεξαν οι πρόκριτοι και ο στρατηγός Γιαννάκης Γιολδάσης. Μετά την επανάσταση τοποθετήθηκε στην Δ’ τάξη των αξιωματικών της Φάλαγγας για τις υπηρεσίες του.

Πέθανε το 1842, από τη θέση του επισκόπου Καλλιδρόμης (ονομασία την οποία πήρε το 1833 η επισκοπή Λιτζάς και Αγράφων, η οποία είχε και αυτή έδρα το Καρπενήσι).

## Αναφορές


## Επιπλέον βιβλιογραφία
*Ο σοφαδίτης Δοσίθεος Παναγιωτίδης (1762-1842) επίσκοπος Λιτζάς και Αγράφων. Αληθής ποιμενάρχης-φιλογενής-φιλελεύθερος-μεγάλος αγωνιστής, Θάνος Αθανασόπουλος, Θεσσαλικό Ημερολόγιο, 22 (1992) 81-100.

Κατηγορία:Έλληνες πληρεξούσιοι
Κατηγορία:Κληρικοί αγωνιστές του 1821
Κατηγορία:Επίσκοποι του 19ου αιώνα
Βραβείο Ντέιβιντ Κοέν

Το **Βραβείο Ντέιβιντ Κοέν για τη Λογοτεχνία** (έτος θεσμοθέτησης: 1993) είναι ένα διετήσιο λογοτεχνικό βραβείο. Απονέμεται σε έναν συγγραφέα,  μυθιστοριογράφο, ποιητή ή δοκιμιογράφο για το σύνολο του έργου του, γραμμένου στην αγγλική γλώσσα. Το βραβείο χρηματοδοτείται από το  ίδρυμα του Τζον Σ. Κοέν υπό την αιγίδα του Συμβουλίου Τεχνών της Αγγλίας (Arts Council England). Ο συγγραφέας πρέπει να είναι Βρετανός ή Ιρλανδός πολίτης. Το βραβείο συνοδεύεται από το ποσό των 40.000 £.

Το 2005 στο βραβείο Ντέιβιντ Κοέν ενσωματώθηκε το βραβείο Κλάρισα Λουάρντ (Clarissa Luard Award), αξίας 12.500 £.Το βραβείο Λουάρντ δίνεται σε ένα έργο που ενθαρρύνει τη φιλαναγνωσία.

## Βραβευθέντες <small>(γέννηση-θάνατος)</small>
 
* 1993: Β. Σ. Νάιπουλ 
* 1995: Χάρολντ Πίντερ 
* 1997: Μάριελ Σπαρκ 
* 1999: Ουίλιαμ Τρέβορ 
* 2001: Ντόρις Λέσινγκ 
* 2003: Μπέριλ Μπέινμπριτζ  και Τομ Γκαν  (νικητές από κοινού)
* 2005: Μάικλ Χολρόιντ 
* 2007: Ντέρεκ Μάον 
* 2009: Σέιμους Χέινι 
* 2011: Τζούλιαν Μπαρνς 
* 2013: Χίλαρι Μαντέλ 
* 2015: Τόνι Χάρισον 
* 2017: Τομ Στόπαρντ 
* 2019: Έντνα Ο' Μπράιεν 
 

## Παραπομπές


## Εξωτερικοί σύνδεσμοι
*The David Cohen Prize for Literature, Arts Council of England, official website

Κοεν
Κατηγορία:Βρετανική λογοτεχνία
2599 Βέσελι

Ο **Βέσελι (Veseli)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,2. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του από την τσεχική πόλη Βέσελι ναντ Λούζνιτσι, στη Νότια Βοημία. Δεν πρέπει να συγχέεται με τον αστεροειδή Βέσαλε ή Βεσάλιο.

## Φυσικά χαρακτηριστικά
Τα κυρίως φυσικά χαρακτηριστικά του Βέσελι είναι άγνωστα. Ο Βέσελι περιστρέφεται γύρω από τον εαυτό του μία φορά κάθε 14 ως 23 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βεσελι
Γεωργάκης Παπαηλιόπουλος

Ο **Γεωργάκης Παπαηλιόπουλος** ή **Γεώργιος Παπαηλιόπουλος** ή **Γεώργιος Παππά Ηλιόπουλος** από τα Σάλωνα ήταν αγωνιστής και πολιτικός της ελληνικής επανάστασης και των μετέπειτα χρόνων. Έλαβε μέρος στην Α' Εθνοσυνέλευση Επιδαύρου το 1821-22 ως πληρεξούσιος της Ανατολικής Ελλάδας. Ήταν μέλος του Βουλευτικού (1822-), της Β' Εθνοσυνέλευσης το 1823 (ένας από του πληρεξουσίους της Στερεάς Ελλάδας) και γερουσιαστής, πριν από το 1854 και μέχρις ότου αυτή  καταργήθηκε το 1864.

## Αναφορές


Κατηγορία:Έλληνες γερουσιαστές
Κατηγορία:Έλληνες πληρεξούσιοι